CELEX: 62019TN0484
Language: sk
Date: 2019-07-04 00:00:00
Title: Vec T-484/19: Žaloba podaná 4. júla 2019 — Pearson Loan Finance a i./Komisia

16.9.2019   
            
            
               SK
            
            
               Úradný vestník Európskej únie
            
            
               C 312/27
            
         
      Žaloba podaná 4. júla 2019 — Pearson Loan Finance a i./Komisia
      (Vec T-484/19)
      (2019/C 312/23)
      Jazyk konania: angličtina
      
         Účastníci konania
      
      
         Žalobkyne: Pearson Loan Finance Unlimited (Londýn, Spojené kráľovstvo), Pearson Overseas Holdings Ltd (Londýn) a Pearson International Finance Ltd (Londýn) (v zastúpení: A. von Bonin a O. Brouwer, advokáti)
      
         Žalovaná: Európska komisia
      
         Návrhy
      
      Žalobkyne navrhujú, aby Všeobecný súd:
      
                  —
               
               
                  zrušil rozhodnutie Komisie C(2019) 2526 final z 2. apríla 2019 o štátnej pomoci SA.44896, ktorú implementovalo Spojené kráľovstvo v súvislosti pravidlami CFC Group Financing Exemption (pre oslobodenie od dane z príjmov z financovania skupinových spoločností pre kontrolované zahraničné spoločnosti),
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyne uvádzajú štyri žalobné dôvody.
      
                  1.
               
               
                  Prvý žalobný dôvod je založený na nesprávnych právnych posúdeniach, zjavne nesprávnych posúdeniach a porušení povinnosti odôvodnenia pri identifikácii referenčného systému v napadnutom rozhodnutí.
               
            
                  2.
               
               
                  Druhý žalobný dôvod je založený na nesprávnych právnych posúdeniach, zjavne nesprávnych posúdeniach a porušení povinnosti odôvodnenia v súvislosti s charakteristikou oslobodenia od dane z príjmov z financovania skupinových spoločností v napadnutom rozhodnutí ako výnimky z riadneho fungovania referenčného systému.
               
            
                  3.
               
               
                  Tretí žalobný dôvod je založený na nesprávnych právnych posúdeniach a zjavne nesprávnych posúdeniach v súvislosti s konštatovaním v napadnutom rozhodnutí týkajúcim sa toho, že oslobodenie od dane z príjmov z financovania skupinových spoločností diskriminuje niektoré hospodárske subjekty.
               
            
                  4.
               
               
                  Štvrtý žalobný dôvod je založený na nesprávnych právnych posúdeniach a zjavne nesprávnych posúdeniach v napadnutom rozhodnutí, kde sa konštatuje, že oslobodenie od dane z príjmov z financovania skupinových spoločností nie je odôvodnené povahou a celkovou štruktúrou referenčného systému.